Michel Wedel

Michel Wedel (s. 1957 Haag) on alankomaalainen ekonomisti ja entinen karateka. Hänellä on myös Yhdysvaltain kansalaisuus. Hän on PepsiCon kuluttajatutkimuksen professori Marylandin yliopistossa. Hän työskentelee tilastollisten ja ekonometristen menetelmien kehittämisessä kuluttajien käyttäytymisen analysoimiseksi ja ennakoimiseksi. Karatessa hän voitti aktiiviurallaan Kyokushinin raskaansarjan Euroopan mestaruuden.

Koulutus
Wedel opiskeli Haagissa Atheneum B, Thorbecke lyseossa vuosina 1969–1975, jonka jälkeen hän suoritti ylemmän korkeakoulututkinnon biomatematiikasta Leidenin yliopistossa 1981. Wedel suoritti myös Delftin yliopistossa liiketoiminnan hallinnon tutkinnon 1980. Lisäksi hänellä on tohtorin tutkinto markkinoinnista Wageningenin yliopistossa, jonka hän suoritti 1990.CV  scholar.rhsmith.umd.edu Viitattu 18.8.2017 

Karate


Wedel otteli Kyokushin karatessa raskaassarjassa 1970-luvulta 1980-luvulle. Hän voitti Hollannin mestaruuden yhdeksän kertaa vuosien 1978–1987 aikana häviten loppuottelun vain kerran Gerard Gordeaulle 1980.Brunekreef, Willem (2007). The Golden Kyokushin and K-1 Encyclopedia. Simon & Schuster. . 

Kansainvälisellä tasolla Wedel oli mukana historian toisissa maailmanmestaruuskisoissa 1979, mutta saavutti menestystä voitettuaan historian ensimmäisen Ibutz Oyama Cupin 1983. Hän voitti loppuottelussa Michael Thompsonin.Ibutz Oyama Cup kyokushinresults.com Viitattu 18.8.2017  Samana vuonna Wedel voitti Alankomaissa pidetyn kansainvälisen openin, jossa hän voitti loppuottelussa Flemming Jensenin.International Open kyokushinresults.com Viitattu 28.8.2017  1984 Wedel oli mukana kolmansissa maailmanmestaruuskisoissa, jossa hän sijoittui 16. parhaan joukkoon. Hänen turnaus päättyi hävittyään Akira Masudalle.

1985 Wedel sijoittui toiseksi Ibutz Oyama Cupissa hävittyään loppuottelussa Andy Hugille. Seuraavana vuonna Wedel sen sijaan voitti toisen kerran Ibutz Oyama Cupin voitettuaan loppuottelussa puolalaisen Lendan. Wedel oli mukana myös 1986 Peter Smitin kanssa Japanin mestaruuskisoissa, mutta jäi ilman menestystä. 1987 Wedelistä tuli historian toinen alankomaalainen Kyokushinin Euroopan mestari ja ensimmäinen raskaansarjan mestari Katowicessa, Puolassa. Hän voitti loppuottelussa Michael Thompsonin, jota vastaan Wedel oli otellut myös kolme vuotta sitten Ibutz Oyama Cupin loppuottelussa. Loppuvuodesta hän oli mukana kolmannen kerran maailmanmestaruuskisoissa, jossa hän sijoittui edellisten kisojen tavoin 16. parhaan joukkoon. Tällä kertaa Wedelin kisat päättyivät tappioon Ademir da Costaa vastaan.4th World Open Tournament kyokushinresults.com Viitattu 18.8.2017 

Kilpauran jälkeen Wedel oli Alankomaan karatemaajoukkueen valmentaja vuosina 1988–1991. Lisäksi hän julkaisi 1990 Koen Scharrenbergin kanssa kirjoittaman kirjan “Kyokushin Karate: Training and Fighting”.Kyokushin Karate : training and fighting worldcat.org Viitattu 18.8.2017  1994 Wedel liittyi Kenji Midorin hallinnoimaan ShinKyokushin liittoon.

Lähteet

Aiheesta muualla
Michel Wedel

Luokka:Alankomaalaiset taloustieteilijät
Luokka:Alankomaalaiset karatekat
Luokka:Kyokushinin harjoittajat
Luokka:Alankomaalaiset professorit
Luokka:Yhdysvaltalaiset professorit
Luokka:Yhdysvaltalaiset taloustieteilijät
Luokka:Vuonna 1957 syntyneet
Luokka:Elävät henkilöt